इंदौर। महेश्वर में 29 दिसंबर को युवराज यशवंत होलकर और नायरिका गोदरेज की शाही शादी में शामिल होने के लिए मेहमानों के आने का सिलसिला शुरू हो गया है। सोमवार को देश-विदेश से इंदौर एयरपोर्ट पहुंचे मेहमान सीधे महेश्वर के लिए निकल गए। शाही शादी में भारत सहित सात देशों से 200 खास मेहमानों को आमंत्रित किया गया है।
शादी में शामिल होने देश-विदेश से कई राजा-महाराजा, उद्योगपति, फिल्म स्टार और राजनेता आ रहे हैं। मेहमानों के स्वागत के लिए इंदौर एयरपोर्ट पर ही विशेष व्यवस्था की गई है। वहीं, महेश्वर में भी इनके रुकने के लिए विशेष टेंट लगवाए गए हैं।
150 कारों से पहुंचा मेहमानों का काफिला
शाही शादी में शामिल होने के लिए कुछ मेहमान पहले हेलिकाॅप्टर से महेश्वर आने वाले थे, लेकिन कोहरे के कारण प्लान बदल दिया गया और सारे मेहमान इंदौर आकर कार से महेश्वर पहुंचे। 250 मेहमानों को इंदौर से महेश्वर लाने के लिए होल्कर परिवार ने लगभग 150 कार किराए से ली हैं।
खुद की कार में पहुंचे उदयपुर महाराजा
उदयपुर के मेवाड़ राजघराने के महाराजा अरविंद सिंह अपनी कार से अपने स्टाफ के साथ उदयपुर से यहां पहुंचे। dainikbhaskar.com
से चर्चा में उन्होंने कहा कि मैं आसमान में उड़ने की जगह जमीन पर चलना ज्यादा पसंद करता हूं।
आगे की स्लाइड्स पर देखें शाही मेहमानों की लिस्ट ...
hin_Deva hin_Deva hin_Deva hin_Deva awa_Deva hin_Deva hin_Deva awa_Deva